
  Qurbağanın bicliyi  
 
 Müəllif: Ranjeet Kaur 
 
 İllüstrator: Partho Sengupta 
 
 Tərcümə etdi: Günay Əhmədli 
 
 
 
 
 
 
 
 
 
 
 
 
 
 
 
 Günlərin bir günü qurbağa çox acmışdı. 
 
 
 
 
 
 
 
 
 
 
 
 
 
 
 
 O, yemək axtarmağa getdi. 
 
 Yarpaqların arxasında çoxlu həşəratlar uçurdu. 
 
 
 
 "Bu gün mən doyana kimi yeyəcəyəm!", o öz-özünə fikirləşdi. 
 
 
 
 
 
 
 
 
 
 Ora tullandı. 
 
 
 
 
 
 
 
 
 
 
 
 
 
 Bura tullandı. 
 
 
 
 
 
 Yuxarıya tullandı. 
 
 
 
 Aşağıya tullandı. 
 
 Amma heç nə tuta bilmədi! 
 
 
 
 
 
 
 
 
 
 
 
 
 
 O qədər tullandı ki, lap acından ölürdü! 
 
 
 
 
 
 
 
 "Bu həşəratar yaman sürətlidir!", o təngnəfəs qalmışdı. 
 
 
 
 
 
 
 
 
 
 "Heç birini tuta bilmirəm". 
 
 
 
 
 
 
 
 
 
 
 
 "Belə davam eləsə, mən acından öləcəyəm!" 
 
 Sonra qurbağa təsadüfən uzaqda bir işıq gördü. O, işığa tərəf getdi. 
 
 
 
 
 
 
 
 
 
 
 
 
 
 
 
 "Əla!", o dedi. 
 
 
 
 Şam işığının ətrafına çoxlu böcəklər və kəpənəklər yığışmışdı. 
 
 
 
 
 
 
 
 
 
 
 
 
 
 
 
 Qurbağa toxluqdan qarnı partlayana kimi yedi. 
 
 
 
 
 
 
 
 
 
 
 
 
 
 Səhərisi gün o, əlində bir şamla gölməçənin yanına gəldi. 
 
 
 
 
 
 
 
 
 
 
 
 
 
 
 
 O, şamı gölməçənin kənarına qoydu və yandırdı. 
 
 Bütün həşəratlar şamın ətrafına yığışdı və qurbağa onları yedi. 
 
 
 
 Qurbağa elə çox yemişdi ki, artıq yeyə bilmirdi! 
 
 Daha gölməçə çox dəyişmişdi. 
 
 
 
 
 
 
 
 
 
 
 
 
 
 
 
 İndi hər axşam qurbağalar şam işığında kef çəkirdilər. 

 Qurbağanın bicliyi (Azərbaycan dili) 
 
 Qurbağa acdır! Lakin o, həşərat və ya kəpənək tuta bilmir. O, ağıllı bir şey fikirləşir. Beləliklə, qurbağa daha heç vaxt ac qalmır. Səncə o nə etdi? 
 
 Bu kitab tanış sözləri sərbəst və yeni sözləri kömək vasitəsiylə oxuyan uşaqlar üçündür. 
 
 Pratham Kitabları rəqəmsallaşmaqla çoxdilli uşaq hekayələri aləmində tamamilə yeni bir fəsil yaradır. Uşaqlar, müəlliflər, illüstratorlar və naşirləri birləşdirir. Müəllim və tərcüməçiləri bir yerə toplayır. Məqsəd Hindistan və dünyada yaşayan bütün uşaqlar üçün açıq lisenziyalı çoxdilli hekayələrin zəngin bazasını yaratmaqdır. Bizim unikal onlayn platformamız olan StoryWeaver uşaqlar, valideynlər, müəllimlər və kitabxanaçıların yaradıcılıqla məşğul ola biləcəyi bir meydançadır. Gəlin,hər bir uşağın kitab oxuya bilməsi üçün birlikdə çalışaq!content/7e9fd1831894fbfa0d190cfa00bc32a6.jpg

